એક વાર સુંદર પુષ્પો વીણીને શ્રીરામચંદ્રે પોતાના હાથથી ભાત ભાતનાં ઘરેણાં બનાવ્યાં અને સુંદર સ્ફટિક શિલા પર બેઠેલા પ્રભુએ આદર સહિત તે ઘરેણાં સીતાજીને પહેરાવ્યાં. (પરમાત્મા મનુષ્ય અવતાર ધરીને આવ્યા છે. માનવ સ્વભાવ અને ગુણો પ્રમાણે તેનું સુંદર વર્ણન કવિ શ્રી તુલસીદાસજી કરે છે. એક આદર્શ ગૃહસ્થનું આનંદમય જીવનનું આનંદિય-પ્રેમમાય જીવનનું સુંદર ચિત્રણ કર્યું છે અને આથી જ તુલસીદાસજી લખે છે તે પ્રમાણે પરમાત્માએ પુષ્પો વીણીને પોતાના હાથથી ભાત ભાતનાં ઘરેણાં બનાવ્યાં અને સ્ફટિક શિલા પર બેઠેલા પ્રભુએ આદર સહિત એ ઘરેણાં સીતાજીને પહેરાવ્યાં.